Antonio Pavoni

Ël beat Antonio Pavoni a l'era nassù a Savian dël 1325 e a l'é mòrt a Bricheras ai 9 d'avril dël 1374.
A l'é un màrtir dla cesa catòlica. Dël 1856 a l'é stàit proclamà beat da papa Pio IX.

Nassù ant na famija nòbil, a 15 ani a l'ha pijà la decision ëd fesse frà duminican ant ël convent ës Savian.
A l'età 'd 39 ani a l'é dventà "inquisitor general për la Lombardìa, la Liguria e 'l Piemont", pijand ël pòst ëd Pietro Cambiani; ant un teritòri coma 'l Piemont cost ufissi a l'era vreman amportant, da già che ant le valade avzin-e a vivìo vàire grop "eretich" e ij rapòrt tra costi-sì e la Cesa a l'ero pa bon. Pavoni a l'ha sërcà 'd cangé la situassion dzoratut con la paròla, a l'ha otnù 'd sucess, ma a l'é fasse 'd nemis tra ij Valdèis.

A l'é stàit massà a Bricheras ant la piassa dël pais, pen-a sortì da la cesa andoa a l'avìa selebrà la mëssa.

Categorìa:Beat catòlich